Downloaded from YTS.LT
Η ιστορία των πρώτων Χριστουγέννων.
Την ξαναλέμε κάθε χρόνο.
Official YIFY movies site: YTS.LT
Ευχαριστώ.
Ίσως ξέρετε κάτι γι' αυτήν, ίσως ξέρετε πολλά.
Εγώ νόμιζα ότι ήξερα πολλά.
Αλλά όπως πολλοί από εσάς, ήμουν παιδί όταν άρχισα
να μαθαίνω για την Αγία Γραφή, τις ιστορίες της, τα θαύματα.
Μα πιο σημαντικά από όλα μου φαίνονταν πάντα τα πρώτα Χριστούγεννα.
Πρέπει να ήμουν...
Πρέπει να ήμουν περίπου τεσσάρων ετών όταν με επέλεξαν
να παίξω έναν βοσκό στην ετήσια παράσταση της Γέννησης στην εκκλησία μας.
Ήταν το υποκριτικό μου ντεμπούτο, και είχα μια ατάκα.
"Δείτε". Την ήξερα πολύ καλά, μέχρι εκείνο το βράδυ, μα συνεχώς...
Συνεχώς έχανα τη στιγμή της αποκάλυψης του άστρου
γιατί το τεράστιο τουρμπάνι μου έπεφτε στα μάτια μου.
Η παράσταση συνεχίστηκε, μα εγώ αρνήθηκα να χάσω τη μεγάλη μου στιγμή ως ηθοποιός.
Και ανεξάρτητα από το πού ήμασταν,
έδειξα προς τα πάνω και φώναξα την ατάκα όσο πιο δυνατά μπορούσα,
σταματώντας για λίγο το έργο.
Υποθέτω ότι η μητέρα μου το διασκέδασε ελαφρώς.
Ο πατέρας μου, όχι και τόσο.
Το έργο συνέχισε, είχα παίξει τον ρόλο μου.
Την επόμενη χρονιά, μ' έκαναν Μάγο,
μα αυτήν τη φορά δεν μπορούσα να προφέρω το δώρο που κάναμε στον μικρό Ιησού:
το λιβάνι.
Δεν μπορούσα να... Ακόμα δεν μπορώ.
Δεν μου βγαίνει.
Αλλά ποτέ...
Ποτέ δεν ξέχασα εκείνα τα βράδια και την ευκαιρία να παίξω στα θεατρικά.
Τα τραγούδια που τραγουδούσαμε...
είναι πάντα κομμάτι μου.
ΚΕΒΙΝ ΚΟΣΤΝΕΡ
Εύκολα θεωρείς τα Χριστούγεννα
την εποχή του χρόνου με τα περισσότερα ψώνια.
Τα πράγματα κινούνται γρήγορα.
Σκεφτόμαστε τον Άγιο Βασίλη, τους τάρανδους...
τον στολισμό του σπιτιού, τα δώρα κάτω από το δέντρο,
συγγενείς και φίλους να γιορτάζουν.
Έχει πολλά ωραία αυτή η εποχή.
Αλλά ας...
ας μην ξεχνάμε τον Χριστό τα Χριστούγεννα.
Πάνω από ένα τρίτο του πληθυσμού πιστεύει ότι ο Ιησούς Χριστός
είναι από τα πιο σημαντικά άτομα που έζησαν ποτέ.
Τον αποκαλούν Σωτήρα και Κύριο πάνω από 2.000 χρόνια.
Μα πώς ξεκίνησαν όλα;
Ποια είναι η αλήθεια;
Η ιστορία παρουσιάζει ένα μωρό που γεννιέται
σε έναν ζεστό αχυρώνα, περιτριγυρισμένο από ζώα.
Μα υπάρχει και άλλη εκδοχή,
που ξεκινά με μια έγκυο, ανύπαντρη έφηβη,
έναν ατιμασμένο εραστή,
ένα επικίνδυνο ταξίδι, μια οδυνηρή γέννα μέσα σε μια σκοτεινή σπηλιά.
Η έλευση του Ιησού στον ξεπεσμένο, διαλυμένο κόσμο απέχει πολύ
από το αναμενόμενο της εποχής.
Απέχει πολύ από την εκδοχή που έπαιξα όταν ήμουν τεσσάρων.
Οπότε, είτε είστε πιστοί,
είτε σκεπτικιστές,
είτε απλώς περίεργοι για την αληθινή ιστορία πίσω από την παράδοση,
σας καλώ να ταξιδέψουμε μαζί πίσω στα πρώτα Χριστούγεννα.
Ο ΚΕΒΙΝ ΚΟΣΤΝΕΡ ΠΑΡΟΥΣΙΑΖΕΙ: ΤΑ ΠΡΩΤΑ ΧΡΙΣΤΟΥΓΕΝΝΑ
ΙΟΥΔΑΙΑ, ΓΑΛΙΛΑΙΑ ΡΩΜΑΪΚΗ ΑΥΤΟΚΡΑΤΟΡΙΑ
Η ιστορία μας ξεκινά στις άγνωστες ερημιές της Ρωμαϊκής Αυτοκρατορίας.
Η ζωή ήταν απλή, εστιασμένη στην παράδοση και την οικογένεια.
Η Ναζαρέτ ήταν ένα μικρό χωριό με περίπου 200 κατοίκους.
Δεν θα ήταν έκπληξη αν η Μαρία και ο Ιωσήφ είχαν μεγαλώσει μαζί,
αλλά τώρα αυτοί οι δύο παιδικοί φίλοι κάνουν ένα μεγαλύτερο βήμα.
Δεν είναι γαμήλια τελετή, μα σχεδόν εξίσου σημαντικό.
Αρραβώνας.
Και ποιος ζητάει να αρραβωνιαστεί την κόρη μου Μαρία;
Εγώ, ο Ιωσήφ, γιος του Ηλί, απόγονος της γενιάς του Δαβίδ.
Και ποια είναι, Ιωσήφ, γιε του Ηλί, η τιμή της νύφης για τον αρραβώνα;
Διακόσιοι δέκα σίκλοι της Τύρου.
Εγώ, ο Ιωακείμ...
πατέρας της Μαρίας...
δέχομαι!
Η Θεοτόκος Μαρία θα ήταν νέα. Σε ηλικία τεκνοποίησης.
ΠΑΤΗΡ ΣΟΝ ΡΑΦΤΙΣ Επισκοπή της Χέλενα
Στον ιουδαϊσμό εκείνη την εποχή, η ηλικία γάμου
για τις γυναίκες ήταν αρκετά μικρή, από τα 12 ως τα 14.
ΤΖ. ΜΑΓΚΝΕΣ Αρχαιολόγος/Καθηγήτρια
Όταν μνηστευόταν μια γυναίκα, υπογραφόταν συμβόλαιο.
Αυτό το ζευγάρι σήμερα δεν θα ήταν σε ηλικία ψήφου,
αλλά τότε ωρίμαζες γρήγορα.
Ο Ιωσήφ έπρεπε να φροντίζει και να προστατεύει τη μέλλουσα σύζυγό του.
Την περίοδο του αρραβώνα έπρεπε να αποδείξει ότι μπορούσε.
Είναι σίγουρο ότι οι δυο τους ήταν ερωτευμένοι.
Είχες άγχος;
Λίγο, αλλά εξασκήθηκα πολλές φορές, οπότε...
Εξασκήθηκες δυνατά; Για μένα; Πολύ γλυκό.
Μαρία, να παντρευτούμε επιτέλους;
Ιωσήφ, κοίτα γύρω σου.
Όλοι δουλεύουν σκληρά για το γαμήλιο τραπέζι μας.
Το κρασί θέλει ακόμα τρεις μήνες.
Τρεις μήνες;
Δεν χρειαζόμαστε κρασί.
Μάζευες έναν χρόνο για την προίκα μου. Μπορείς να περιμένεις τρεις μήνες.
Ακριβώς. Έναν ολόκληρο χρόνο.
Η υπομονή οδηγεί σε άφθονη κατανόηση, αλλά η ανυπομονησία σε ανόητα λάθη.
Καμία εκδοχή μας δεν είναι λάθος.
Το μικρό εβραϊκό έθνος της Ιουδαίας ήταν ένα από τα πολλά έθνη
υπό τον έλεγχο της τρανής Ρώμης του αυτοκράτορα Καίσαρα Αυγούστου.
Η αχανής αυτοκρατορία των 45 εκατομμυρίων ατόμων απλωνόταν
από τη σημερινή Βρετανία στα δυτικά ως το σημερινό Ιράκ στα ανατολικά.
Ήταν η πιο ισχυρή δύναμη που είχε γνωρίσει ποτέ ο κόσμος.
Με διάταγμα του Καίσαρα Αυγούστου, αυτοκράτορα της Ρωμαϊκής Αυτοκρατορίας...
όλοι οι πολίτες θα απογραφούν στην πόλη των προγόνων τους
για την απογραφή του Κυρηνίου.
Η απογραφή ξεκινά την αυγή.
Η Ρώμη ανά διαστήματα έπρεπε να μετράει πόσα άτομα υπήρχαν στα εδάφη της.
Ήταν μεγαλειώδες εγχείρημα.
ΛΙΝ Χ. ΚΟΧΙΚ Καθηγήτρια Καινής Διαθήκης
Ήθελαν ακριβή αριθμό για να αυξήσουν τους φόρους.
Η Ρώμη επέτρεπε στους υπηκόους να λατρεύουν όποιον θεό ήθελαν
αρκεί ν' αναγνώριζαν τον Καίσαρα ως άρχοντα.
ΒΙΣΑΛ ΜΑΝΓΚΑΛΒΑΝΤΙ Φιλόσοφος/Συγγραφέας
Ο λαός των Σαμαρειτών, μισοί Ασσύριοι και μισοί Εβραίοι,
χρησιμοποιούνταν ως τοπική αστυνομία.
Εβραίοι και Σαμαρείτες μισούσαν ο ένας τον άλλον.
Το ξακουστό γαλιλαϊκό κρασί.
Το κρασί είναι κρατημένο.
Απ' ό,τι φαίνεται, μικρέ...
χρειάζεσαι ένα μάθημα.
Ένας καλός πολίτης της Ρώμης πρέπει να είναι γενναιόδωρος με το κράτος...
με όλες του τις ευλογίες.
Πάμε μια βολτούλα.
- Όχι! - Μαρία!
Άφησε την κόρη μου!
Παντέρα. Αρκετά.
Ηλίθιο κτήνος. Γι' αυτό μισούν τη φάρα σας.
Πήγαινε να επιβλέψεις την απογραφή!
ΙΕΡΟΥΣΑΛΗΜ, ΠΡΩΤΕΥΟΥΣΑ ΤΗΣ ΙΟΥΔΑΙΑΣ
Η Ιουδαία είχε κατακτηθεί και κυβερνηθεί κι από άλλους ξένους εισβολείς,
μα κανείς δεν είχε κυβερνήσει το εβραϊκό έθνος τόσο καιρό.
Την Ιουδαία κυβερνούσε ένας βασιλιάς ανδρείκελο που ανέχονταν οι Ρωμαίοι
επειδή έκανε τις βρομοδουλειές τους.
Ο βασιλιάς των Ιουδαίων αυτοαποκαλούνταν Ηρώδης ο Μέγας.
Ο Ηρώδης ήταν βασιλιάς των Ιουδαίων, αλλά δεν ήταν ανεξάρτητος
όπως είναι σήμερα οι μονάρχες.
Ήταν αυτό που λέμε υποτελής βασιλιάς.
Η Ρώμη είχε τον έλεγχο.
Ο Ηρώδης ανέλαβε να καταπνίξει τους Εβραίους
με εκφοβισμό και βαναυσότητα.
Ο Ηρώδης ήταν κυνικός μέχρι το κόκαλο.
Δεν είχε καμία αίσθηση ευλάβειας για κανέναν από τους θεούς,
είτε για τον Θεό του Ισραήλ είτε για τους παγανιστικούς της Ρώμης.
Ο Ηρώδης έχτιζε μεγάλα έργα κι έφερνε πλούτο στους Ρωμαίους αφέντες.
Ο Ιώσηπος έγραψε ότι πιθανόν ο Ηρώδης να ήταν παράφρων.
Ο Ηρώδης ήταν η προσωποποίηση του θανάτου.
Γνωστός για τον τεράστιο εγωισμό και το χρυσό στέμμα του,
υπέφερε από χρόνιο πόνο που λένε ότι επηρέαζε τη νοητική του κατάσταση.
Παρανοϊκός και βάναυσος,
ο Ηρώδης ήταν ένας ηγέτης πρόθυμος να κάνει τα πάντα για τον θρόνο του.
Ο πιο επικίνδυνος τύπος επιζώντα.
Πατέρα.
Με κάλεσες;
Αντίπατρε.
Ωραία.
Έλα.
Μπες, γιε μου.
Πατέρα...
μπορώ να βοηθήσω κάπως;
Ναι.
Βασικά, μπορείς.
Άκουσα ψιθύρους για μια συνωμοσία, ότι θέλουν να με δηλητηριάσουν.
Πατέρα, δεν είναι αλήθεια.
Πώς να σε διαβεβαιώσω για την αφοσίωσή μου;
Υπάρχει ένας τρόπος να με καθησυχάσεις.
Οτιδήποτε. Σε παρακαλώ.
Ηλίθιο αγόρι.
Ο Ηρώδης ήταν παρανοϊκός.
Και η αδερφή του Ηρώδη, η Σαλώμη, που ήταν πολύ μοχθηρή,
άρχισε να διαδίδει φήμες.
Όχι!
Τι έκανες;
Τι κάνατε;
Έτσι, ο Ηρώδης πιστεύει ότι δύο από τους γιους του με τη Μαριάμνη,
που ήταν οι επικρατέστεροι διεκδικητές του θρόνου,
προσπαθούσαν να τον κάνουν πέρα και να πάρουν τα ηνία.
Είναι γιος μας!
Γιος σου.
Σάρκα και αίμα σου!
Ο Αύγουστος αναφέρεται να λέει
"Καλύτερα γουρούνι του Ηρώδη παρά γιος του".
Το όνομα Μαρία ήταν το πιο κοινό για τις Εβραίες της εποχής.
Μια φτωχή έφηβη που ζούσε μια συνηθισμένη μέρα.
Μα εκείνη η μέρα ήταν κάθε άλλο παρά συνηθισμένη,
κι εκείνη δεν ήταν μια συνηθισμένη Μαρία.
Χαίρε, κεχαριτωμένη.
Ο Κύριος είναι μαζί σου.
Ο αρχάγγελος Γαβριήλ στάλθηκε από τον Θεό
για να παραδώσει το μήνυμα στην Ευλογημένη Μητέρα.
Μη φοβάσαι, Μαρία.
Ο Θεός σού έδωσε τη χάρη του.
Ήταν μια εκπληκτική στιγμή, γιατί στην ιστορία της σωτηρίας,
όποτε ένας άνθρωπος ερχόταν σε επαφή με άγγελο,
ο άνθρωπος εξέφραζε ευλάβεια προς τον άγγελο
γιατί ο άγγελος λάμπει από χάρη, γιατί βλέπει τον Θεό πρόσωπο με πρόσωπο.
Όλα είναι εντάξει.
Στις Γραφές, βλέπουμε ότι συγκεκριμένα ο Γαβριήλ
πήγε να φέρει ένα μήνυμα.
Πάντα υπάρχει η υπόθεση ότι οι επιθυμίες του Κυρίου
είναι μη αναμενόμενες, αντισυμβατικές.
ΤΕΟΦΙΛΟ "ΤΕΟ" ΧΑΓΙΑΣΙ Βραζιλιάνος Πάστορας
Όταν ο άγγελος Γαβριήλ πάει στη Μαρία,
βλέπουμε μια έφηβη που μαθαίνει
κάτι που θα αλλάξει την ανθρωπότητα.
Θα συλλάβεις και θα γεννήσεις έναν γιο.
Θα τον ονομάσεις Ιησού.
Θα γίνει σπουδαίος και θα είναι γνωστός ως ο Υιός του Υψίστου.
Ο Κύριος θα του δώσει τον θρόνο του προπάτορα Δαβίδ,
και θα βασιλεύσει για πάντα το Ισραήλ.
Η βασιλεία του δεν θα έχει τέλος.
Μα πώς μπορεί να συμβεί αυτό;
Είμαι παρθένα.
Το Άγιο Πνεύμα θα έρθει.
Και η δύναμη του Υψίστου θα σε καλύψει.
Γι' αυτό το μωρό που θα γεννηθεί θα είναι άγιο
και θα ονομαστεί Υιός του Θεού.
Είμαι δούλη του Κυρίου.
Ας γίνει το θέλημά του για εμένα, όπως το είπες.
Η Μαρία αναρωτιέται "Γιατί, Θεέ μου, διάλεξες εμένα;
Είμαι απλώς ταπεινή σου δούλη. Δεν έχω τίποτα το ιδιαίτερο.
Δεν είμαι βασίλισσα ούτε από σημαντική οικογένεια".
Όλες αυτές τις εγκόσμιες αξίες που εκφράζουν την επιτυχία.
Η Μαρία δεν τις έχει,
αλλά έχει
τη θέληση να ακολουθήσει ό,τι σχεδιάζει ο Θεός για εκείνη.
Η Μαρία είναι ο πιο μεγαλειώδης και αγνός άνθρωπος.
Αφού τη χαιρέτησε ο άγγελος,
δεν είπε "Αποκλείεται". Είπε "Πώς μπορεί να συμβεί;"
Και ο άγγελος Γαβριήλ τής είπε
"Η δύναμη του Υψίστου, το Άγιο Πνεύμα θα σε καλύψει".
Είναι η εκπλήρωση της προφητείας στον Ησαΐα, της παρθενικής σύλληψης
και της γέννησης του Υιού του Θεού, του Εμμανουήλ του Χριστού.
Είναι το σημείο καμπής στην ανθρώπινη ιστορία.
Υπήρχε ένας διαχωρισμός ανάμεσα σε Θεό και ανθρωπότητα.
Και καθώς ο Θεός επιθυμεί να πλησιάσει την ανθρωπότητα, υπάρχει ένα κενό.
Κι αυτό το κενό θα πρέπει να γεμίσει ή να συνδεθεί μέσω μιας γέφυρας.
Αυτή η γέφυρα είναι ένας άνθρωπος.
Κι αυτή η γέφυρα είναι ο Υιός.
Ο Θεός ήθελε να μας παρουσιαστεί.
Καθώς προσπαθούμε να αποδείξουμε πόσο σπουδαίοι είμαστε,
ο Θεός λέει "Εγώ χρησιμοποιώ τους ταπεινούς".
Η ψυχή μου δοξάζει τον Κύριο.
Είναι πολύ σημαντικό.
Για πρώτη φορά γίνεται λόγος
ότι ο Θεός είναι μέσα σε έναν άνθρωπο.
Το πνεύμα μου νιώθει αγαλλίαση για τον Θεό, τον Σωτήρα μου.
Η Μαρία πιστεύει ότι ο Θεός εκπληρώνει την υπόσχεσή του
να λυτρώσει τον λαό του μέσω του Μεσσία.
Η απόκτηση ενός μωρού
που μεγαλώνοντας θα γίνει ο Μεσσίας, ο Χρισμένος, ο Βασιλιάς,
είναι μια υπόσχεση στις Γραφές.
Η προθυμία να παραδώσει τα πάντα στον Θεό.
Ήταν το σωστό άτομο
υπό την έννοια ότι πίστευε
ότι ο Θεός μπορούσε να κάνει ό,τι είναι αδύνατο.
Η Μαρία δεν ζήτησε να γίνει μητέρα του Υιού του Θεού,
μα ήταν διαθέσιμη στον Θεό.
Ο Θεός είδε την πιστή καρδιά της, την αφοσίωσή της,
κι εκείνη επέλεξε να υπακούσει.
Αλλά η υπακοή μπορεί να έχει τίμημα.
Και για τη Μαρία, το τίμημα είναι η υπόληψή της,
ο μελλοντικός της γάμος με τον Ιωσήφ, ακόμα και η ζωή της.
Η Ρωμαϊκή Αυτοκρατορία εκτεινόταν σε διάφορους πληθυσμούς.
Αυτοί οι πληθυσμοί μπορούσαν, πολλές φορές,
να κρατήσουν τη γλώσσα και τα τοπικά τους έθιμα,
αλλά έπρεπε να πληρώνουν φόρους, συνεχώς φόρους,
στην κεντρική κυβέρνηση, η οποία πλούτιζε αρκετά.
Σε ευθεία γραμμή!
Όλοι σε ευθεία γραμμή!
Βάλ' τους στη σειρά!
Η Μαρία έμαθε ότι και η ξαδέλφη της, η Ελισάβετ, είχε προσφάτως μείνει έγκυος
και έσπευσε να βοηθήσει.
Μπες στη σειρά.
Η Ευλογημένη Μητέρα είναι έξοχο παράδειγμα μαθητείας.
Τι έκανε όταν την επισκέφτηκε ο αρχάγγελος Γαβριήλ;
Διέσχισε βιαστικά τους λόφους
για να επισκεφτεί την Ελισάβετ και να τη βοηθήσει.
Για να υπηρετήσει την Ελισάβετ στην εγκυμοσύνη της.
Μαρία!
Ιωσήφ.
Πού πας;
Να επισκεφτώ την ξαδέλφη μου, την Ελισάβετ.
Τώρα;
Και οι ετοιμασίες του γάμου;
Όλα άλλαξαν.
Άλλαξαν;
Τι άλλαξε;
Δεν μπορώ να πω.
Όχι ακόμα.
Μαρία, δεν καταλαβαίνω τι συμβαίνει,
αλλά θα σε συνοδεύσω.
Δεν θα ταξιδέψεις μόνη.
- Το λέω στον πατέρα κι έρχομαι. - Ιωσήφ.
Ταξιδεύω με άλλους. Πρέπει να κάνω αυτό το ταξίδι χωρίς εσένα.
Προσεύχομαι ο Κύριος να σου αποκαλύψει γιατί.
Στη σειρά, μικρέ.
Δεν είμαστε από τη Ναζαρέτ.
Να τσακιστείτε να πάτε εκεί απ' όπου είστε
και να απογραφείτε ως το τέλος του έτους του υπάτου.
Αφού η Μαρία πέρασε το πρώτο μέρος της εγκυμοσύνης της με την ξαδέρφη της,
γύρισε σπίτι στη Ναζαρέτ.
Έχει ένα παιδί μέσα της
και μια ιστορία για το πώς βρέθηκε εκεί.
Υπήρξε μια αναγνώριση
ότι ο Θεός θα βρει τη λύση. Είναι σαφές στην "Ωδή της Θεοτόκου".
Αναγνωρίζει "Θα με καλοτυχίζουν όλες οι γενιές".
Αυτό λέει,
αλλά νομίζω ότι αναγνωρίζει, επίσης,
ότι αν δεν την πιστέψουν,
θα την αντιμετωπίζουν σαν αμαρτωλή.
Από την οπτική των Ιουδαίων,
στην υπερσυντηρητική κοινωνία όπου ζούσαν υπό τους φαρισαϊκούς νόμους,
αν καταδικαζόταν ως μοιχαλίδα,
θα κρινόταν με τέτοιον τρόπο
και θα καταδικαζόταν σε λιθοβολισμό, σε θάνατο.
Αλλά είναι μια νεαρή γυναίκα που είναι πολύ πεπεισμένη
ότι πρέπει να το βιώσει αυτό
και ότι αυτός είναι ο ρόλος της στην εκπλήρωση του λόγου του Θεού.
Μαρία, τι έκανες;
Θα σου εξηγήσω.
Αν μια έφηβη σας έλεγε
ότι ήταν έγκυος στον Υιό του Θεού και παρέμενε παρθένα,
θα την πιστεύατε;
Η μητέρα της, τα μελλοντικά πεθερικά και ο μέλλων σύζυγός της
είχαν να αντιμετωπίσουν το ίδιο ερώτημα.
Το διακύβευμα δεν μπορούσε να 'ναι υψηλότερο για τη νεαρή.
Για να μην πω για τον Ιωσήφ και τις οικογένειές τους.
Δεν θέλω να σε εξευτελίσω δημοσίως.
Δεν θα σε κατηγορήσω ανοιχτά για απιστία.
Θα λήξω ήσυχα τον αρραβώνα μας.
Θα προστατεύσω την υπόληψή σου.
Η Αγία Γραφή λέει ότι ο Ιωσήφ ήταν καλός άνθρωπος.
Αλλά και οι καλοί άνθρωποι πληγώνονται.
Αυτοί οι δύο έφηβοι ήταν γραφτό να είναι μαζί.
Ο Θεός δεν διάλεξε μόνο τη Μαρία, αλλά και τον Ιωσήφ.
Φώναξαν στον ίδιο Θεό την ίδια προσευχή.
"Κύριε, φανερώσου".
Και ο Θεός με εμπιστοσύνη τούς απάντησε.
Ιωσήφ, γιε του Δαβίδ,
μη φοβάσαι να παντρευτείς τη Μαρία.
Γιατί το παιδί μέσα της συνελήφθη με το Άγιο Πνεύμα.
Θα γεννήσει έναν γιο,
και θα τον ονομάσετε Ιησού,
γιατί θα σώσει τον λαό του από τις αμαρτίες του.
Κοίτα.
Ιωσήφ.
Τι κάνεις εδώ τέτοια ώρα;
Πρέπει να δω τη Μαρία.
Πρέπει να τη δω.
Ξέρω.
- Τι ξέρεις; - Ξέρω.
Ιωσήφ;
Αγαπημένη μου Μαρία...
είσαι η αγάπη μου.
Η μητέρα του Σωτήρα μου,
του Μεσσία,
του Υιού του Θεού.
Θα με τιμήσεις δίνοντάς μου το χέρι σου;
Θα δεσμευτώ να φροντίζω εσένα και το παιδί όλη μου τη ζωή.
Πιθανόν ο Ιωσήφ και η Μαρία να παντρεύτηκαν ήσυχα.
Μάλλον δεν έκαναν τον κλασικό μεγάλο εβραϊκό γάμο.
Μια νύφη με εμφανή εγκυμοσύνη τη μέρα του γάμου θα πυροδοτούσε φήμες.
Ο Ιωσήφ δεν ήθελε να υποφέρει η Μαρία.
Ο Θεός επέλεξε τον Ιωσήφ
για να φροντίζει και να προστατεύει όχι μόνο την Ευλογημένη Μητέρα,
αλλά και τον Ιησού Χριστό.
Επομένως, πρόκειται για μια τεράστια ευθύνη.
Μήνες μετά τον γάμο, η Μαρία και ο Ιωσήφ ξεκίνησαν
το ταξίδι των 140 χλμ. για την πατρογονική του γη, τη Βηθλεέμ,
όπου θα εγγραφόντουσαν για τη ρωμαϊκή απογραφή.
Ο Ιωσήφ έπρεπε να πάει στη γενέτειρά του εντός συγκεκριμένου χρονικού διαστήματος
για να εγγραφεί.
Εκεί, στη Βηθλεέμ, κανείς δεν ήξερε
αν το μωρό που θα γεννιόταν ήταν του Ιωσήφ ή όχι.
Θα υπέθεταν ότι είναι ένα παντρεμένο ζευγάρι,
και αυτό είναι το μωρό του.
Δεν θα υπήρχαν κουτσομπολιά ούτε ο εξευτελισμός
που θα υπήρχε
αν το μωρό είχε γεννηθεί στο σπίτι του Ιωσήφ.
Ιωσήφ.
- Να τρώει η Μαρία δύο φορές τη μέρα. - Φυσικά.
- Και να πίνει πολύ νερό. - Ναι, κατάλαβα.
Ιωσήφ, να προσέχεις.
Σε παρακαλώ, φρόντισε την κόρη και τον εγγονό μου.
Με τη ζωή μου, κύριε.
Αντίθετα με όσα βλέπουμε συνήθως,
τη Μαρία και τον Ιωσήφ να διανύουν τα 140 χλμ. μόνοι με ένα γαϊδουράκι,
είναι πιο πιθανό να ταξίδεψαν με ομάδα για προστασία.
Υπήρχε λόγος που η οικογένεια της Μαρίας και του Ιωσήφ
ανησυχούσαν για το ταξίδι.
Κυκλοφορούσαν συμμορίες παρανόμων.
Λιοντάρια και αρκούδες περιφέρονταν στους αγριότοπους τριγύρω.
Κι οι Ρωμαίοι στρατιώτες που περιπολούσαν ήταν γνωστό
ότι διέπρατταν τυχαίες πράξεις βίας, απλώς και μόνο επειδή μπορούσαν.
Οι μικρότερες, πιο απόμερες κοινότητες
ήταν ιδιαίτερα ευάλωτες σε τυχαίες πράξεις βίας.
Μια ψευδής κατηγορία από μια μονάδα Ρωμαίων στρατιωτών
θα μπορούσε να 'ναι μοιραία.
Ρωμαίοι στρατιώτες κατηγόρησαν το χωριό για υπόθαλψη επαναστατών.
Τους σκότωσαν όλους εκτός από εκείνη.
Πρέπει να φύγουμε τώρα. Πάμε.
Ζώντας στη σύγχρονη κοινωνία,
είναι σχεδόν αδύνατον να φανταστούμε πόσο βάρβαροι ήταν.
Συχνά, άφηναν μόνο έναν μάρτυρα για να μείνει ζωντανή η απειλή.
Αλλά πράγματα που ίσως θεωρούνταν φυσιολογικά τότε,
αν τα έβλεπες σήμερα, είναι απίθανο να τα ξεπερνούσες.
Η ζωή δεν ήταν καλή ούτε εύκολη.
Πώς είμαστε;
Είμαστε καλά.
Εντάξει.
Κουνήθηκε πάλι.
- Βλέπεις; Τον νιώθεις να κινείται; - Ναι.
Ήξεραν ότι αν οι άνθρωποι δεν τους πίστευαν
για την αλήθεια που είχε φέρει ο Θεός στη ζωή τους,
θα τους χλεύαζαν ή ακόμα χειρότερα.
Αναγνωρίζοντας όλα αυτά,
μπορούμε να εκτιμήσουμε καλύτερα
τη δέσμευση της Μαρίας και του Ιωσήφ να αναθρέψουν τον Ιησού,
αν και δεν ήξεραν τι θα σήμαινε αυτό.
Ο Ιωσήφ είναι πρότυπο για κάθε άντρα.
Να είσαι καλός προστάτης,
να αγαπάς την Ευλογημένη Μητέρα με την ύψιστη μορφή αγάπης,
τη χριστιανική αγάπη.
Να σε προειδοποιήσω για τα ξαδέρφια μου στη Βηθλεέμ.
Εντάξει, πες μου.
Έχουμε τον ξάδερφο Ασήρ.
Είναι φλύαρος.
Είναι σαν εκνευριστική γεροντοκόρη
που φλυαρεί για φαγητό στη νηστεία του Γιομ Κιπούρ.
Ιωσήφ, να είσαι καλός.
Είμαι καλός...
μ' εσένα.
Σε προειδοποιώ, μη σε στριμώξει.
Κάποια στιγμή, η Μαρία και ο Ιωσήφ χωρίστηκαν από την ομάδα τους
και κίνησαν μόνοι προς το σπίτι της οικογένειάς του.
Το χωριό της Βηθλεέμ.
Το προγονικό σπίτι του βασιλιά Δαβίδ.
Κουνήθηκε πάλι;
Όχι, αυτό είναι κάτι άλλο.
Σχεδόν φτάσαμε. Λίγα βήματα ακόμα.
Ιωσήφ, τι είναι αυτό;
Οι Ρωμαίοι είχαν τη σταύρωση ως μέθοδο εκτέλεσης
για σοβαρές κατηγορίες, όπως η εξέγερση και η προδοσία.
Είχαν επιλέξει τη σταύρωση
επειδή ήταν μια μέθοδος εκτέλεσης
που είχε μεγάλη διάρκεια και ήταν οδυνηρή, πριν επέλθει ο θάνατος.
Πολλοί ισχυρίζονταν ότι ήταν ο Μεσσίας
που θα ανέτρεπε τους Ρωμαίους
και θα ελευθέρωνε τον εβραϊκό λαό μια για πάντα.
Τους κυνηγούσαν και τους τιμωρούσαν παραδειγματικά.
Δεν υπήρχε έλεος για κανέναν
που θα αμφισβητούσε τη Ρωμαϊκή Αυτοκρατορία.
Ιωσήφ.
Όλα εντάξει, Μαρία.
Εντάξει. Κοντεύουμε.
Πάρε ανάσες. Βαθιές ανάσες.
Όταν τα παιδιά μου ήταν μικρά, βάζαμε τη διακοσμητική φάτνη πάνω στο τζάκι.
Ενίοτε κάτω από το δέντρο, σε ένα στρώμα από βαμβάκι.
Μαζί κοιτούσαμε τις σκαλισμένες φιγούρες
του μικρού Χριστού που ήταν τυλιγμένος με μια κουβέρτα,
των βοσκών και των τριών Μάγων που γονάτιζαν,
ενώ αγγελάκια και ζώα παρακολουθούσαν.
Ένας έξοχος τρόπος να πούμε στα παιδιά αυτήν την απίθανη ιστορία.
Μια ωραία υπενθύμιση για όλους μας.
Αν αξίζει να εμβαθύνουμε σε κάποια ιστορία,
είναι σ' αυτήν.
Ξέρετε, έμαθα...
Έμαθα να εκτιμώ με έναν νέο τρόπο τι σήμαινε γι' αυτό το ζευγάρι εφήβων
να γίνουν γονείς του Υιού του Θεού.
Τι πέρασαν η Μαρία και ο Ιωσήφ για να τον κρατήσουν ζωντανό.
4 Π.Χ. - ΒΗΘΛΕΕΜ, ΕΘΝΟΣ ΙΟΥΔΑΙΑΣ
Η ζωή τότε ήταν σκληρή, από την αρχή.
Η γέννα ήταν πολύ επικίνδυνη τότε.
Σας παρακαλώ! Ανοίξτε! Σας παρακαλώ!
- Ξάδερφε Ιωσήφ. - Ξάδερφε Ασήρ. Η γυναίκα μου γεννάει.
Ελάτε μέσα. Φύγετε από τη βροχή.
Ράια!
Ράια, έλα γρήγορα.
Το ποσοστό θνησιμότητας των βρεφών ήταν 20 φορές μεγαλύτερο από σήμερα.
Παιδιά, αρκετά.
Να είστε φρόνιμοι.
Για να μην αναφέρω το τεράστιο ποσοστό μητέρων που πέθαιναν στη γέννα.
- Έσπασαν τα νερά. Πού να την πάμε; - Ακολουθήστε με.
Κι αν το μωρό επιβίωνε στη γέννα...
Βράστε νερό.
Ραχήλ, φέρε κουβέρτες.
...τα μισά πέθαιναν εντός του πρώτου έτους.
Η μικρή πόλη της Βηθλεέμ ήταν απομονωμένη και φτωχή.
Αντίθετα μ' ό,τι λένε τα κάλαντα, ότι δεν υπήρχε χώρος στο πανδοχείο
είναι αμφίβολο μέχρι κι αν η Βηθλεέμ είχε πανδοχείο.
Μάλλον ο Ιωσήφ σχεδίαζε να μείνει σε σπίτι συγγενών.
Η φιλοξενία στον αρχαίο κόσμο των Ιουδαίων και των Ρωμαίων...
Όλοι εκτιμούσαν τη φιλοξενία.
Αν ερχόταν ένας επισκέπτης στην πόλη σας,
ήταν πολύ σημαντικό να του προσφέρετε ένα γεύμα,
ένα μέρος να μείνει.
Όταν φτάνουν η Μαρία και ο Ιωσήφ, ανακαλύπτουν ότι και πολλοί άλλοι άνθρωποι
επέστρεψαν στη Βηθλεέμ για την απογραφή.
Όλα τα επιπλέον δωμάτια ήταν πιασμένα.
Εντάξει. Προσοχή. Ακολουθήστε με. Εδώ κάτω.
Η Βηθλεέμ είναι γνωστή για τις σπηλιές από ασβεστόλιθο.
Οι σπηλιές κάτω από τα σπίτια ήταν κάτι σαν υπόγειο.
Ήταν, επίσης, ένα είδος αχυρώνα για να είναι ασφαλή τα ζώα τη νύχτα
και, στην ανάγκη, για φιλοξενούμενους.
Η Μαρία δεν μπορούσε να γεννήσει σε δωμάτιο με τόσο κόσμο.
Έπρεπε να μείνει χωριστά από τους άλλους.
Όχι μόνο για θρησκευτικούς λόγους, αλλά και για πρακτικούς.
Τότε τα έβγαζες πέρα με ό,τι είχες.
Κάθε είδους καταφύγιο ήταν πολύτιμο.
Αντίθετα με κάποιες σύγχρονες αναφορές, αυτό το ζευγάρι που δυσκολευόταν
δεν το έδιωξαν μες στη νύχτα άσπλαχνοι άνθρωποι.
Ιωσήφ.
Ελάτε. Προσέχετε πού πατάτε.
Σχεδόν φτάσαμε.
Σχεδόν φτάσαμε. Λίγα βήματα ακόμα.
Συνέχισε να αναπνέεις. Βαθιές ανάσες.
Υπάρχουν διάφορες θεολογικές εικασίες
για τη γέννηση του Ιησού και πώς επηρεάστηκε η Ευλογημένη Μητέρα.
Στον χριστιανισμό, υπάρχει μια άποψη
ότι πονούσε,
ότι βίωνε τον τοκετό όπως τον βιώνουν όλες οι μητέρες.
Ωστόσο, υπάρχει και μια άλλη άποψη
ότι επειδή δεν είχε επηρεαστεί από το προπατορικό αμάρτημα
και δεν είχε υποστεί τις συνέπειες,
ίσως δεν βίωσε τους πόνους της γέννας.
Μπορούμε να κολλήσουμε στις λεπτομέρειες, να εικάζουμε διάφορα.
Σημασία έχει ότι ο Ιησούς Χριστός γεννήθηκε από την Ευλογημένη Μητέρα.
Εδώ. Φέρ' την εδώ πίσω.
Εκεί που είναι πιο ψηλά.
Για πολύ καιρό, και μιλάω για αιώνες,
ο τοκετός και η μετέπειτα φροντίδα ήταν ευθύνη άλλων γυναικών.
Εντάξει.
Υποθέτω, λοιπόν, ότι υπήρχε τουλάχιστον μία μαία
που συμμετείχε στον τοκετό,
ίσως με δύο ακόμα γυναίκες παρούσες.
Εδώ. Ήρεμα.
Πιστεύεται ότι οι γυναίκες άρχισαν να γεννούν ανάσκελα μετά τον 17ο αιώνα.
Νωρίτερα, σύμφωνα με γλυπτά και ζωγραφιές,
ήταν σε όρθια, καθιστή ή γονατιστή θέση.
Εντάξει, Ιωσήφ.
Είσαι καλά.
Κατά την εβραϊκή παράδοση, οι άντρες δεν άγγιζαν τη μητέρα κατά τον τοκετό.
Κάθε νέος πατέρας ξέρει πώς είναι να νιώθεις ανήμπορος στη γέννα.
Κι ο Ιωσήφ το ίδιο θα ένιωθε.
Ευχαριστώ. Με λένε Μαρία.
Εγώ είμαι η Ράια.
Παρακαλώ, Μαρία. Αυτή είναι η ξαδέρφη Ραχήλ.
Μαρία, εσύ και το μωρό είστε σε καλά χέρια με τη Ράια.
Ξεγέννησε τους δύο γιους μου και τα πιο πολλά παιδιά στο χωριό. Ναι;
Έχεις ήδη γνωρίσει τον άντρα μου, τον Ασήρ.
Ναι, παρακαλώ.
Ευχαριστώ, ξάδελφε Ασήρ.
Ο Ιωσήφ μού έχει πει για σένα.
Καλά πράγματα, υποθέτω.
Δεν το πιστεύω ότι ο Ιωσήφ θα γίνει πατέρας.
Μου φαίνεται σαν χθες που γεννήθηκε.
Γιορτάζαμε για μέρες.
Άντρα μου, φτάνει η φλυαρία. Άναψε φωτιά.
Να είναι ωραία και ζεστά όταν γεννηθεί το μωρό.
Ναι, φυσικά.
Ραχήλ, δες αν έβρασε το νερό. Θα το χρειαστούμε σύντομα.
Μαρία, ήρθε η ώρα.
Θα μετράω μαζί σου.
Έτοιμη;
Ναι, έτοιμη.
Το αρχαίο κείμενο λέει
ότι η γέννηση του Χριστού συνέπεσε με τη γέννηση ενός άστρου την ίδια νύχτα.
Δεν χρειάζεται να είσαι ιδιοφυΐα
για να καταλάβεις γιατί βάζουμε αστέρι στην κορυφή του δέντρου.
Οι Γραφές λένε, επίσης,
ότι κι άλλο ένα θέαμα στάλθηκε στους ουρανούς
για να γιορτάσει τη γέννηση του Υιού του Θεού στη Γη.
Στους κοντινούς λόφους της Βηθλεέμ,
ένα χριστουγεννιάτικο θαύμα κατέβηκε σε μια ομάδα βοσκών.
Οι βοσκοί ήταν η κατώτερη τάξη, συνηθισμένοι άνθρωποι.
Αλλά ο Θεός λέει "Χρησιμοποιώ τους ταπεινούς".
Επομένως, δεν θα έπρεπε να μας εκπλήσσει που ο Θεός είπε
"Θα φανερωθώ σ' αυτούς τους βοσκούς".
Γιε μου, πρόσεχε.
Είναι επικίνδυνοι οι ουρανοί.
Μην τρομάζεις.
Φέρνω χαρμόσυνο άγγελμα που θα γεμίσει με χαρά μεγάλη τον κόσμο.
Τρία, δύο, ένα.
Σπρώξε.
Φανταστείτε μια χορωδία αγγέλων.
Δεν νομίζω ότι ήταν απλώς ένα γλυκό τραγουδάκι.
Μιλάμε για ουράνια όντα σε πλήρη αρμονία,
που λατρεύουν, τραγουδάνε, τιμούν τον Ιησού.
Ο Σωτήρας!
Ναι, ο Κύριος, ο Μεσσίας, γεννήθηκε σήμερα
στη Βηθλεέμ, την πόλη του Δαβίδ.
Θα τον αναγνωρίσετε από αυτό το σημάδι.
Θα δείτε ένα μωρό σπαργανωμένο και ξαπλωμένο μέσα σ' ένα παχνί.
Δόξα στον ύψιστο Θεό.
Και στη Γη ειρήνη και σωτηρία για τους ανθρώπους.
Είναι όμορφος.
Κι εσύ είσαι όμορφη.
Νιώθουμε ότι εκείνος είναι εκεί πάνω, εκείνοι είναι εκεί πάνω, εμείς εδώ κάτω.
Αλλά αυτή η στρώση είναι λες και αφαιρέθηκε.
Και τώρα ξαφνικά, Ουρανός και Γη ενώθηκαν.
Αυτή είναι μια εικόνα της ενσάρκωσης του Χριστού.
Ουρανός και Γη είναι πλέον μαζί.
Πρέπει να πάμε.
Ναι, πρέπει να πάμε στη Βηθλεέμ.
Να δούμε αυτό που μας είπε ο Κύριος!
Ιωσήφ.
Σαλόμ.
Πώς να σε βοηθήσουμε;
Σαλόμ.
Μας είπε ότι θα ήταν εδώ.
Έτσι ακριβώς.
Ποιος σας είπε ότι θα ήταν εδώ;
Ο άγγελος του Κυρίου.
Ήταν πολλοί.
Έπρεπε να το δείτε.
Παρακαλώ. Πλησιάστε αν θέλετε.
Έχουμε μεταμεσονύχτια δημοπρασία κατσικιών;
Δεν πειράζει, Ράια. Είναι ευπρόσδεκτοι.
Αφού το λέει η μητέρα.
Τώρα, μαζέψτε τα βρομόχερά σας.
Και μη φωνάζετε.
Σύμφωνα με τις Γραφές, αφού είδαν τον μικρό Ιησού,
όπως τους είπαν οι άγγελοι,
οι βοσκοί είπαν την ιστορία τους σε όποιον ήθελε ν' ακούσει,
τα γεγονότα της νύχτας.
Και μόνο το γεγονός ότι μια στρατιά αγγέλων,
όχι μόνο ένας, αλλά μια στρατιά,
εμφανίστηκε σε απλούς βοσκούς και όχι σε αυτοκράτορες,
θα έλεγε πολλά για το βασίλειο που σκόπευε να χτίσει ο Θεός.
Το βασίλειο
όπου πίστη και ταπεινότητα τιμούνταν πιο πολύ από τη δύναμη και τον πλούτο.
Ένα ανάποδο βασίλειο.
Η ΑΥΤΟΚΡΑΤΟΡΙΑ ΤΗΣ ΠΑΡΘΙΑΣ
Χιλιόμετρα ανατολικά,
μια ομάδα ανθρώπων, οι Μάγοι, παρατήρησαν ένα νέο άστρο στον ουρανό.
Ήταν μάλλον μια θρησκευτική σέχτα αστρολόγων.
Τους συγκλόνισε αυτό που έβλεπαν στον ουρανό.
Όταν το Ευαγγέλιο αναφέρεται στους Μάγους,
μιλάει για ζωροάστρες ιερείς.
Δηλαδή, ιερείς από την αρχαία Περσία
που ειδικεύονταν στην ερμηνεία ονείρων,
στην ερμηνεία του νυχτερινού ουρανού, των ουράνιων σωμάτων.
Και που μπορούσαν, βάσει αυτών, να προβλέψουν ή να ερμηνεύσουν γεγονότα.
Οι Μάγοι θα είδαν το νέο αστέρι ως σημάδι από ψηλά.
Ίσως επιβεβαιωνόταν από τις αρχαίες προφητείες τους.
Σημάδι ότι ο Μεσσίας είχε επιτέλους έρθει.
Όχι μόνο για τους Ιουδαίους,
μα για όλο τον κόσμο.
Παρά την απόσταση, ανέλαβαν να ακολουθήσουν το άστρο
όπου κι αν τους οδηγούσε.
Ταξίδευαν επί μήνες σε επικίνδυνα εδάφη για να βρουν τον νέο βασιλιά των Ιουδαίων.
Τον Υιό του Θεού.
Το άστρο της Βηθλεέμ, όπως θα γινόταν γνωστό, ήταν το φως που τους οδηγούσε.
Οι Μάγοι που ήρθαν από την Ανατολή
δεν είχαν ιουδαϊκές ρίζες.
Αναζητούσαν, ήταν μυστικιστές,
και έρχονταν από μακριά για να λατρέψουν τον βασιλιά.
Σε απόλυτη αντίθεση με το Βασίλειο των Ουρανών,
το βασίλειο του Ηρώδη ήταν το άλλο άκρο. Ένα χάος.
Δυσλειτουργική βασιλεία, με φόβο και δυσπιστία.
Ένας κακός θνητός βασιλιάς, πρόθυμος να κάνει τα πάντα
για να διατηρήσει την εξουσία όσο του επέτρεπε το ασθενές σώμα του.
Ο χρόνος, όμως, τελείωνε για τον Ηρώδη, κι ήταν ολοφάνερο.
Η αυλή του Ηρώδη ήταν ένα περίπλοκο χάος.
Η ζηλιάρα αδελφή του, η Σαλώμη,
είχε πείσει τον βασιλιά ότι η αγαπημένη του σύζυγος Μαριάμνη
είχε σχέση με τον νεαρό θείο του Ηρώδη.
Παράλληλα, η Σαλώμη έπεισε τον αδερφό της
ότι οι υποτιθέμενοι εραστές συνωμοτούσαν για τον σκοτώσουν
και να πάρουν τον θρόνο.
Ωθούμενος από τον φόβο και την παράνοια,
ο Ηρώδης διέταξε να θανατωθεί η αγαπημένη του σύζυγος.
Αγάπη μου.
Μια εκδοχή λέει ότι η Μαριάμνη αποφάσισε να φύγει με τους δικούς της όρους...
ωθώντας τον Ηρώδη σε νέα επίπεδα τρέλας.
Ο βασιλιάς Ηρώδης έχτισε μνημείο στη μνήμη της βασίλισσας.
Ο πύργος της Μαριάμνης ήταν άλλο ένα μνημείο του Ηρώδη,
που χτίστηκε στις πλάτες του εβραϊκού λαού.
Σύμφωνα με το Ταλμούδ,
ο Ηρώδης διατήρησε το σώμα της αγαπημένης συζύγου του σε δεξαμενή με μέλι.
Φαίνεται ότι ο Ιησούς γεννήθηκε σε ένα σκοτεινό και χαμένο βασίλειο.
Ίσως ο λόγος της ύπαρξής του ήταν να φέρει φως στις σκιές.
Να ανυψώσει έναν διαλυμένο κόσμο.
ΙΕΡΟΥΣΑΛΗΜ, ΠΡΩΤΕΥΟΥΣΑ ΤΗΣ ΙΟΥΔΑΙΑΣ
Η Μαρία κι ο Ιωσήφ έπρεπε να φέρουν τον γιο τους στην πρωτεύουσα Ιερουσαλήμ,
που απείχε μόλις οκτώ χιλιόμετρα από τη Βηθλεέμ,
για να τον αφιερώσουν στον Κύριο του Ιερού Ναού,
όπως απαιτούσε ο Νόμος του Μωυσή.
Πολύς κόσμος.
Ο Ναός της Ιερουσαλήμ είναι θρυλικός.
Ένα τεράστιο κτίσμα ανακαινισμένο για τους Εβραίους,
αλλά όχι λόγω θρησκευτικής αφοσίωσης στον Κύριο.
Ο Ηρώδης, από τους πιο μισητούς άντρες στο βασίλειο,
είχε επεκτείνει πολύ τον εντυπωσιακό ναό για προσωπική δόξα.
Ο Ναός στην Ιερουσαλήμ ήταν ατελείωτες αυλές.
Ο Ηρώδης ο Μέγας ήταν κατασκευαστής βασιλιάς.
Ακολουθούσε την παράδοση ότι για να δείξεις πόσο σπουδαίος είσαι,
κάνεις πολλές κατασκευές.
Στην άκρη!
Κάντε στην άκρη, είπα!
Αν οι αρχαίοι δρόμοι της Ιερουσαλήμ μιλούσαν...
Άκρη για τον βασιλιά!
...φανταστείτε τι θα έλεγαν.
Ο Ηρώδης ο Μέγας δεν ήξερε ποιος ήταν στο βασίλειό του εκείνη τη μέρα.
Σύντομα θα ήταν η μεγαλύτερη απειλή,
ο αληθινός Μεσσίας.
Υπήρχε ένα εβραϊκό έθιμο. Η μητέρα βαπτίζεται
40 μέρες μετά τη γέννηση του γιου της
και πριν πάει στον ναό για να προσφέρει θυσίες.
Τι όμορφη παράδοση.
Μα έξω από τον ναό κάθε άλλο παρά ιερά είναι.
Είναι επιχείρηση.
Συγγνώμη. Όχι.
Έλα.
Μπορώ να...
- Μπορώ να έχω δύο; - Ναι.
Επί χιλιετίες, οι Ιουδαίοι
έφερναν τις θυσίες τους στον βωμό του Θεού,
ως ένδειξη ευγνωμοσύνης ή ως εξιλέωση για τις αμαρτίες τους.
Η Μαρία και ο Ιωσήφ δεν διέφεραν.
Δεν ήξεραν ότι κάποια μέρα ο γιος τους θα γινόταν θυσία.
Και ότι χιλιάδες χρόνια παράδοσης θα άλλαζαν για πάντα.
Ανοίξτε δρόμο για τον βασιλιά!
Οι Γραφές λένε ότι ο Συμεών ήταν δίκαιος και ευσεβής άνθρωπος.
Στην άκρη!
Περίμενε εναγωνίως τον Μεσσία να έρθει
και να σώσει το Ισραήλ από τον δυνάστη Ηρώδη
και τη Ρωμαϊκή Αυτοκρατορία.
Ανοίξτε δρόμο για τον βασιλιά, είπα.
Ο Κύριος είχε πει στον γέροντα ότι δεν θα πέθαινε
πριν δει τον Μεσσία με τα ίδια του τα μάτια.
Πήγαινε κάθε μέρα στον ναό και περίμενε την υπόσχεση.
Σκέφτεσαι τον Συμεών, που περίμενε,
ανέμενε, ήλπιζε.
Δεν αμφιταλαντευόταν.
Όταν ήρθε εκείνη η στιγμή, αγαλλίασε.
Ήξερε τι να κάνει.
Αυτό περίμενε.
Σαλόμ.
Το παιδί.
Η ψυχή μου γεμίζει χαρά.
Σίγουρα είναι ο Μεσσίας.
Σαλόμ.
Ναι, αυτόν ψάχνεις.
Μπορώ να δώσω μια ευλογία στο παιδί;
Θα ήταν τιμή μας.
Ύψιστε Κύριε,
τώρα άσε τον δούλο σου να πεθάνει ειρηνικά, όπως υποσχέθηκες.
Έχω δει τη σωτηρία
που ετοίμασες για όλους τους λαούς.
Είναι το φως που θα φανερώσει τον Θεό στα έθνη.
Είναι η δόξα του λαού σου, του Ισραήλ.
Αυτό το παιδί θα κάνει πολλούς Ισραηλίτες να καταστραφούν,
και πολλούς άλλους να σωθούν.
Είναι σημάδι από τον Θεό.
Αλλά πολλοί θα εναντιωθούν.
Έτσι, θα αποκαλυφθούν οι βαθύτερες σκέψεις σε πολλές καρδιές.
Και ένα σπαθί θα διαπεράσει τη δική σου ψυχή.
Η προφητεία του Συμεών αναγνωρίζει ότι η Μαρία
θα βιώσει έντονο πόνο ως μητέρα του Ιησού.
Γιατί η αποστολή του Υιού του Θεού ήταν σπαρακτική.
Να θυσιάσει την τέλεια ζωή του για εμάς.
Αλλά ο Κύριος θα είναι μαζί της και με τον γιο της.
Αντίθετα με την κλασική εικόνα των Μάγων που εμφανίστηκαν
στη γέννηση του Χριστού μαζί με τους βοσκούς,
αυτό μάλλον συνέβη δύο χρόνια μετά τη γέννησή του.
Παρότι έχουμε μόνο γενικές πληροφορίες για την προέλευσή τους
ή πόσο μεγάλο ήταν το ταξίδι τους,
γνωρίζουμε ότι οι Μάγοι έφτασαν τελικά στην Ιερουσαλήμ.
Πίστευαν ότι ο μελλοντικός βασιλιάς των Ιουδαίων
είχε γεννηθεί κάπου στην πόλη, πιθανότατα σε γαλαζοαίματη οικογένεια.
Οι Μάγοι θεωρούνταν σοφοί και σημαντικοί.
Δεν είναι παράλογο που ο βασιλιάς Ηρώδης ήθελε να τους καλωσορίσει.
Σε τι οφείλω το προνόμιο
της σεβαστής σας παρουσίας στο ταπεινό μας βασίλειο;
Είμαστε εδώ για έναν μόνο σκοπό.
Πού είναι το νεογέννητο;
Ο Βασιλιάς των Ιουδαίων.
Είδαμε το άστρο του καθώς ανέτειλε.
Ήρθαμε να τον προσκυνήσουμε.
Νομίζαμε ότι είναι εδώ,
στο παλάτι σου.
Μ' εσένα, τον προσωρινό βασιλιά των Ιουδαίων.
Προσωρινό βασιλιά;
Ιερείς,
πού λέει ότι θα γεννηθεί αυτός ο Μεσσίας;
Στη Βηθλεέμ. Στην Ιουδαία.
Μπορείτε να φύγετε.
Οι Μάγοι πήγαν θεωρώντας πως όλοι το γιόρταζαν.
Έχει συμβεί κάτι μνημειώδες. Γεννήθηκε ένας βασιλιάς.
Ο Ηρώδης είναι ο βασιλιάς και είναι σίγουρος
ότι δεν υπάρχει νεογέννητο που θα τον διαδεχτεί.
Ανησυχεί μήπως υπάρχει κάποιο που θα τον αντικαταστήσει.
Πηγαίνετε στη Βηθλεέμ.
Και ψάξτε προσεκτικά για το παιδί.
Δεν είναι μακριά από δω.
Κι όταν τον βρείτε, γυρίστε αμέσως να μου το πείτε.
Για να τον λατρέψω κι εγώ.
Ο Ηρώδης ήθελε σαν τρελός να κρατήσει την εξουσία.
Εξαπάτησε τους Μάγους
για να εξακριβώσει πού θα ήταν το παιδί,
ο νέος βασιλιάς του Ισραήλ.
Ήθελε να το μάθει, για να σκοτώσει τον Ιησού Χριστό.
Ο τρελός βασιλιάς χρησιμοποιεί τους Μάγους για να βρουν το μωρό.
Ένα ευλογημένο παιδί που τα άστρα δήλωσαν ότι θα είναι ο Μεσσίας.
Αν αληθεύει, ο Ηρώδης ο Μέγας είναι πλέον
και επίσημα αυτό που μάλλον πάντα ήξερε ότι ήταν.
Ένας απατεώνας.
Θα ήταν παράξενο η Μαρία και ο Ιωσήφ
να αποδεχτούν ότι το παιχνιδιάρικο νήπιο ήταν στ' αλήθεια ο Υιός του Θεού.
Πως όσοι πίστευαν είχαν κάνει τόσο δρόμο για να προσκυνήσουν τα ποδαράκια του.
Ιωσήφ, Μαρία, έχετε επισκέπτες.
Η ιδέα ότι ο Ιησούς υποδέχεται όσους τον αναζητούν,
ανεξαρτήτως αν θεωρούνται χριστιανοί ή Ιουδαίοι.
Είναι λες και οι Μάγοι
να έλκονταν από το φως, από την αλήθεια.
Αυτή η έλξη, σαν μαγνήτης, τους έφερε από τόσο μακριά,
για να έρθουν να υποβάλουν τα σέβη τους και να λατρέψουν τον βασιλιά.
Μικρός, έλεγα χριστουγεννιάτικα τραγούδια για τα δώρα των Μάγων,
ή των Σοφών, όπως τους λέμε.
Χρυσό, λιβάνι και σμύρνα.
Ήξερα τι είναι ο χρυσός.
Ως εκεί.
Το λιβάνι και η σμύρνα ήταν εξαιρετικά πολύτιμα θυμιάματα και αρώματα.
Τα δώρα αυτά προορίζονταν για βασιλιά και σπάνιζαν στην Ιουδαία.
Φανταστείτε πώς ένιωσαν οι δύο έφηβοι
από το χωριό της Ναζαρέτ που έλαβαν τέτοια δώρα.
Ο Ηρώδης διέταξε τους Μάγους να επιστρέψουν στην Ιερουσαλήμ,
για να αναφέρουν πού ήταν ο νέος βασιλιάς.
Όμως, ένα αγγελικό όνειρο πήγε στους Μάγους.
Τους προειδοποίησε να επιστρέψουν στη χώρα τους από άλλη διαδρομή
και να αποφύγουν τον τρελό βασιλιά πάση θυσία.
Ο Ηρώδης έγινε έξαλλος όταν κατάλαβε ότι οι Μάγοι τον ξεγέλασαν.
Αλλά δεν θα άφηνε την απειλή για τον θρόνο του να περάσει έτσι.
Όπως ταίριαζε στην ηγεσία του, διέταξε στρατιώτες
να σκοτώσουν κάθε νεαρό αγόρι μέσα και γύρω από τη Βηθλεέμ.
Ο Ιωσήφ συνάντησε ξανά έναν άγγελο στα όνειρά του.
Ο άγγελος του Κυρίου είπε "Ιωσήφ, σήκω.
Πήγαινε στην Αίγυπτο με το παιδί και τη μητέρα του.
Μείνε εκεί ωσότου σου πω να γυρίσεις,
γιατί ο Ηρώδης θα ψάξει να βρει το παιδί για να το σκοτώσει".
Σύμφωνα με τις Γραφές, η αληθινή μάχη
δεν είναι ενάντια σε σάρκα και αίμα, μα στις πνευματικές δυνάμεις του κακού.
Καθώς διέταξε μια τόσο ειδεχθή πράξη, ορθώς αναρωτιόμαστε
μήπως ο Ηρώδης χρησιμοποιήθηκε από πιο μεγάλη δύναμη του κακού.
Το κακό που διέπραξε ο Ηρώδης
προς ανυπεράσπιστους, αθώους ανθρώπους
δείχνει πού φτάνει ένας άνθρωπος
αν υποκύψει στην επιθυμία για επίγεια δύναμη.
Δείχνει ότι ο Θεός δεν επιθυμεί το κακό.
Επιτρέπει το κακό μόνο για να προκύψει κάποιο μεγαλύτερο καλό.
Ο φόνος αυτών των νηπίων κατ' εντολή του Ηρώδη είναι τραγωδία.
Πολλοί, όμως, τα θεωρούν μάρτυρες.
Είναι μέρος της ιστορίας της απόλυτης λύτρωσης του Θεού,
κι έτσι η ζωή τους δεν χάθηκε εις μάτην.
Το εκτελεστικό απόσπασμα του Ηρώδη φτάνει και δεν δείχνει έλεος.
Κανένα ίχνος ανθρωπιάς.
Τίποτα πέρα από καθαρό, αφιλτράριστο κακό.
Και παίρνουν αποδεικτικά στοιχεία για τον Ηρώδη.
Μείνετε πίσω!
Μωυσή!
- Ραχήλ! - Όχι!
Όχι!
Είναι ένα φριχτό κεφάλαιο της ιστορίας.
Μια υπενθύμιση πόσο σκληροί γινόμαστε
όταν βάζουμε το συμφέρον, την επιβίωσή μας πάνω από το θέλημα του Θεού.
Το αρχαίο κείμενο λέει ότι ακούστηκε μια κραυγή και πολλά κλάματα.
Η Ραχήλ θρηνεί για τα παιδιά της,
αρνείται να παρηγορηθεί επειδή πέθαναν.
Δεν νομίζω ότι υπάρχει κάτι πιο οδυνηρό
από έναν γονιό που χάνει το παιδί του.
Ευτυχώς...
δεν τελειώνει εδώ η ιστορία.
Η προειδοποίηση του αγγέλου έσωσε τη ζωή του νεαρού Ιησού.
Μα πολλές άλλες χάθηκαν υπό τις διαταγές του Ηρώδη.
Τελείωσε.
Άρχοντα.
Τελικά, το κακό στράφηκε εναντίον του ξενιστή του,
κανιβαλίζοντας περαιτέρω το μυαλό και το σώμα του Ηρώδη.
Φημολογείται ότι ο Ηρώδης υπέφερε πολύ.
Γιατί δεν μου το είπες;
Λέγεται ότι περιπλανιόταν και έβλεπε φαντάσματα.
Όλοι έβλεπαν ότι δεν ήταν στα καλά του,
σε βαθμό που προσπάθησε να αυτοκτονήσει.
Ο Ηρώδης διέπραξε βαθιά ηθικά εγκλήματα.
Όλα αυτά έγιναν για ένα πράγμα. Για την εξουσία.
Είναι αποκρουστικό ιστορικό πρόσωπο.
Η θλίψη που υπάρχει στην ιστορία των πρώτων Χριστουγέννων
δημιουργεί ενίοτε την αίσθηση ότι δεν υπάρχει δικαιοσύνη.
Όλα έχουν να κάνουν με την εξουσία και την επιβολή εξουσίας,
αλλά η ιστορία των Χριστουγέννων
ξεκινά μια μεγαλύτερη ιστορία, με ίαση, θαύματα και μεγάλη χαρά.
Η Μαρία, ο Ιωσήφ και ο νεαρός Ιησούς διέφυγαν στην Αίγυπτο,
όπου έζησαν ειρηνικά για αρκετό καιρό.
Μετά τον θάνατο του Ηρώδη, ένας άγγελος εμφανίστηκε ξανά στον Ιωσήφ
και του είπε ότι ήταν ασφαλές να γυρίσει σπίτι.
Τελικά, η οικογένεια γύρισε,
επέστρεψε εκεί όπου ξεκίνησε η ιστορία μας, στη Ναζαρέτ.
Εκεί, ο Ιησούς μεγάλωσε όπως όλοι μας, σιγά σιγά.
Ο πατέρας του τον δίδαξε ξυλουργική, αλλά πέρα από αυτό, οι Γραφές προσφέρουν
ελάχιστες εικόνες για τη ζωή της οικογένειας.
Αλλά όπως όλοι οι καλοί γονείς, η Μαρία κι ο Ιωσήφ έκαναν
τις θυσίες που κάνουν όλοι οι γονείς για να φροντίσουν τα παιδιά τους.
Μολονότι δεν γνωρίζουμε πολλά για τα διαμορφωτικά χρόνια του Ιησού,
για το ποιμαντικό έργο του ως ενήλικα
θα χρειαστείτε πολλές ζωές για να μετρήσετε όσα έχουν γραφτεί.
Όπως είχε προφητέψει ο Συμεών,
η καρδιά της Μαρίας σκίστηκε καθώς έβλεπε τον γιο της
να εκτελείται στον ρωμαϊκό σταυρό για εγκλήματα που δεν διέπραξε.
Τοποθετήθηκε μέσα σε μια σπηλιά,
ίσως παρόμοια με αυτήν όπου γεννήθηκε.
Αλλά πολλοί, όπως κι εγώ, πιστεύουν ότι δεν έμεινε πολύ καιρό εκεί
και ότι αναστήθηκε, για να σώσει όσους πίστευαν σ' αυτόν.
Οι διδαχές του Ιησού άλλαξαν τον κόσμο.
Κι όσοι τον ακολούθησαν έγιναν γνωστοί ως "ακόλουθοι του Χριστού" ή "χριστιανοί".
Ενώ υπήρξαν δυσκολίες και διωγμοί για τους πρώτους χριστιανούς,
με τον καιρό, ακόμα και η Ρώμη αυτοανακηρύχθηκε χριστιανική αυτοκρατορία.
Και οι ακόλουθοι του Ιησού βρήκαν τρόπο
να διαδώσουν τον λόγο του σε πάνω από 200 χώρες σ' όλο τον κόσμο.
Μία από τις διδαχές του Ιησού ήταν να αγαπάμε αλλήλους,
να συγχωρούμε τους εχθρούς μας, να φροντίζουμε τους φτωχούς,
να προασπιζόμαστε τους μη έχοντες
και να ζούμε με ταπεινότητα και καλοσύνη.
Κάτω από όλα τα τραγούδια, τα χαρτιά περιτυλίγματος
και τα αστέρια πάνω στο δέντρο,
νομίζω ότι αυτό είναι το νόημα των Χριστουγέννων.
Καλά Χριστούγεννα σε όλους.
Υποτιτλισμός: Μαριάννα Κοτζιά